Source: http://www.dreptonline.ro/legislatie/legea_14_2018_aprobare_OUG_33_2016_modificare_acte_normative_actele_de_stare_civila_actele_de_identitate_cetateni_romani.php
Timestamp: 2018-02-24 20:12:08+00:00
Document Index: 37894191

Matched Legal Cases: ['articolul 41', 'articolul 41', 'articolul 41', 'articolul 63', 'articolul 76', 'articolul 34']

﻿ Legea 14/2018 privind aprobarea OUG 33/2016 pentru modificarea si completarea unor acte normative privind actele de stare civila si actele de identitate ale cetatenilor romani. Lege nr 14/2018
Publicat in Monitorul Oficial, Partea I nr. 50 din 18 ianuarie 2018
Se aproba Ordonanta de urgenta a Guvernului nr. 33 din 28 iunie 2016 pentru modificarea si completarea unor acte normative privind actele de stare civila si actele de identitate ale cetatenilor romani, publicata in Monitorul Oficial al Romaniei, Partea I, nr. 488 din 30 iunie 2016, cu urmatoarele modificari si completari:
1. La articolul I punctul 2, alineatul (2) al articolului 14^2 se modifica si va avea urmatorul cuprins:
"(2) In situatia prevazuta la alin. (1), intocmirea actului de nastere se face pe baza documentelor prevazute la art. 14^1 alin. (2) sau (3), precum si a verificarilor stabilite prin hotarare a Guvernului."
2. La articolul I punctul 2, dupa alineatul (2) al articolului 14^2 se introduc trei noi alineate, alin. (2^1) – (2^3), cu urmatorul cuprins:
"(2^1) Daca nu exista certificat medical constatator al nasterii, actul de nastere se intocmeste pe baza celorlalte documente prevazute la art. 141 alin. (2) sau (3), a expertizei medico-legale cu privire la data nasterii, in format an, luna, zi si sexul persoanei, si a declaratiei de recunoastere a mamei potrivit art. 408 din Legea nr. 287/2009 privind Codul civil, republicata, cu modificarile ulterioare.
(2^2) In lipsa declaratiei de recunoastere a mamei, actul de nastere se intocmeste fara a se completa rubricile referitoare la parinti. In acest caz, numele de familie si prenumele se stabilesc prin dispozitie emisa in termen de 5 zile de la data solicitarii de catre primarul unitatii administrativ–teritoriale unde se inregistreaza nasterea.
(2^3) Expertiza medico-legala prevazuta la alin. (2^1) se efectueaza in mod gratuit."
3. La articolul I, dupa punctul 7 se introduc cinci noi puncte, punctele 8 – 12, cu urmatorul cuprins:
"8. La articolul 41, alineatele (5) si (5^1) se modifica si vor avea urmatorul cuprins:
'(5) Transcrierea certificatelor/extraselor de stare civila/extraselor multilingve ale actelor de stare civila privind cetatenii romani care nu au avut niciodata domiciliul in Romania, cu exceptia celor care au redobandit sau carora li s-a acordat cetatenia romana, in temeiul art. 10 si 11 din Legea cetateniei romane nr. 21/1991 republicata, cu modificarile si completarile ulterioare, se face cu aprobarea primarului sectorului 1 al municipiului Bucuresti si cu avizul prealabil al sefului Directiei Publice de Evidenta a Persoanelor si Stare Civila a Sectorului 1 al Municipiului Bucuresti, in termen de 60 de zile de la data depunerii cererii de transcriere.
(5^1) Transcrierea certificatelor/extraselor de stare civila/extraselor multilingve ale actelor de stare civila privind cetatenii care au redobandit sau carora li s-a acordat cetatenia romana in temeiul art. 10 si 11 din Legea nr. 21/1991, republicata, cu modificarile si completarile ulterioare, si care nu au avut niciodata domiciliul in Romania se face in termen de 60 de zile de la depunerea cererii, dupa cum urmeaza:
b) cu aprobarea primarilor municipiilor resedinta de judet si cu avizul prealabil al sefilor serviciilor publice comunitare judetene de evidenta a persoanelor.'
9. La articolul 41, dupa alineatul (5^1) se introduc trei noi alineate, alineatele (5^2) – (5^4), cu urmatorul cuprins:
'(5^2) Persoanele care au redobandit sau carora li s-a acordat cetatenia romana si care au avut domiciliul in Romania, depun cererea de transcriere a certificatelor/extraselor de stare civila/extraselor multilingve ale actelor de stare civila la Serviciul public comunitar local de evidenta a persoanelor/primaria unitatii administrativ-teritoriale pe raza caruia/careia se afla:
(5^3) Inscrierea certificatelor/extraselor de stare civila/extraselor multilingve ale actelor de stare civila privind cetatenii care au redobandit sau carora li s-a acordat cetatenia romana, se face in termen de 60 de zile de la depunerea cererii, cu aprobarea sefilor misiunilor diplomatice ori ai oficiilor consulare, in cazul in care actele sau faptele de stare civila s-au produs si s-au inregistrat in prealabil la autoritatea din statul in care acestea s-au produs, iar statul in care s-au produs si s-au inregistrat actele sau faptele de stare civila se afla in circumscriptia misiunii diplomatice ori al oficiului consular al Romaniei.
(5^4) In situatiile prevazute la alin. (5^1)–(5^3) cererea de transcriere/inscriere a certificatelor/extraselor de stare civila/extraselor multilingve ale actelor de stare civila se depune, personal, de catre titulari sau reprezentantii legali ai acestora, in termen de 90 de zile de la data depunerii juramantului de credinta fata de Romania. Pentru minori cererea de transcriere/inscriere poate fi depusa de catre unul dintre parinti sau, dupa caz, de reprezentantul lor legal, iar cei care au implinit varsta de 14 ani pot solicita si personal.'
10. La articolul 41, dupa alineatul (6^1) se introduc doua noi alineate, alineatele (6^2) si (6^3), cu urmatorul cuprins:
'(6^2) Certificatele de nastere/extrasele de nastere/extrasele multilingve ale actelor de nastere emise de autoritatile straine, prin care s-a stabilit o alta filiatie decat cea prevazuta de legea romana, se transcriu/inscriu in registrele de stare civila cu aplicarea dispozitiilor art. 414 alin.(1) si art. 449 din Legea 287/2009, republicata, cu modificarile ulterioare.
(6^3) In cazurile prevazute la alin. (6^2), la rubrica mentiuni din actul si certificatul de nastere se inscrie:
a) in actul de nastere: "Act transcris/inscris in conformitate cu dispozitiile art.414 alin.(1) si art. 449 din Legea nr. 287/2009 privind Codul Civil, republicata, cu modificarile ulterioare";
b) in certificatul de nastere: "Act transcris/inscris in conformitate cu dispozitiile art. 414 alin. (1) si art. 449 din Legea nr. 287/2009 privind Codul Civil, republicata, cu modificarile ulterioare.
Certificatul este valabil doi ani de la data eliberarii."'
11. La articolul 63, litera e) a alineatului (1) se modifica si va avea urmatorul cuprins:
'e) neprezentarea certificatelor/extraselor de stare civila/extraselor multilingve ale actelor de stare civila eliberate de autoritatile straine ofiterului de stare civila din cadrul serviciului public comunitar local de evidenta a persoanelor/primariei unitatii administrativ-teritoriale/misiunii diplomatice sau al oficiului consular al Romaniei competent, pentru transcrierea/inscrierea in registrele de stare civila romane, in termenele prevazute la art. 41 alin. (3) si (5^4);'
12. La articolul 76, dupa alineatul (1) se introduce un nou alineat, alineatul (2), cu urmatorul cuprins:
'(2) Registrele de stare civila aflate in uz, precum si cele aflate in stoc vor fi folosite pana la epuizare.'"
4. La articolul II punctul 4, alineatul (1) al articolului 34 se modifica si va avea urmatorul cuprins:
(1) Pentru persoanele fizice care nu poseda act de identitate si sunt internate sau primite spre ingrijire ori gazduire in institutii de ocrotire/centre de servicii sociale sau in centre educative se elibereaza acte de identitate in care se inscrie domiciliul sau resedinta la adresa institutiei ori centrului respectiv."
5. La articolul II, dupa punctul 4 se introduce un nou punct, pct. 5, cu urmatorul cuprins:
"5. La articolul 34, dupa alineatul (1) se introduce un nou alineat, alin. (1^1), cu urmatorul cuprins:
'(1^1) Dovada adresei de domiciliu sau de resedinta se face cu declaratia scrisa a conducatorului institutiei sau centrului ori a persoanei abilitate de acesta, pentru situatiile in care aceste institutii se afla in administrarea autoritatilor administratiei publice locale. Pentru celelalte situatii, dovada adresei de domiciliu sau de resedinta se face in conformitate cu dispozitiile art. 28 alin. (1).'"
Anexele nr. 1A si nr. 2A din Legea nr. 119/1996 cu privire la actele de stare civila, republicata in Monitorul Oficial al Romaniei, Partea I, nr. 743 din 2 noiembrie 2009, cu modificarile si completarile ulterioare, se modifica si se inlocuiesc cu anexele nr. 1 si nr. 2 la prezenta lege.
Click pentru download Anexele la Legea 14/2018